ניסיון ההתנקשות בדונלד טראמפ בפלורידה (ספטמבר 2024)

ניסיון ההתנקשות בדונלד טראמפ במועדון הגולף אירע ב-15 בספטמבר 2024. סוכן השירות החשאי ירה בחשוד, שזוהה מאוחר יותר כראיין וסלי ראות'  בן ה-58, אשר נצפה מסתתר עם רובה בשיחים במועדון הגולף טראמפ אינטרנשיונל  בווסט פאלם ביץ' שבפלורידה. ראות' נמלט מהמקום ומאוחר יותר נלכד במחוז מרטין. התקרית התרחשה כאשר דונלד טראמפ, נשיא ארצות הברית לשעבר, המועמד והזוכה מטעם המפלגה הרפובליקנית לבחירות לנשיאות 2024, שיחק גולף במועדון. הרשויות סבורות שכוונתו של ראות' הייתה לרצוח את טראמפ. לא דווח על פצועים והבולשת הפדרלית של ארצות הברית (FBI) חוקרת את האירוע כניסיון התנקשות.

 רקע 
התקרית התרחשה 64 ימים לאחר ניסיון התנקשות קודם בפנסילבניה בו תומאס מת'יו קרוקס הצליח לפצוע את טראמפ באוזנו. בעקבות ניסיון ההתנקשות ההוא האבטחה של טראמפ הוגברה לרמה גבוהה מזו הניתנת בדרך כלל לנשיאים לשעבר. ביום בו אירע ניסיון ההתנקשות במועדון הגולף הביקור של טראמפ לא היה מתוכנן ולכן מגרש הגולף לא היה מאובטח באופן המקסימלי.

 ניסיון ההתנקשות 
190px|ממוזער|ימין|תיק הגב והרובה של המתנקש
ביום בו אירע ניסיון ההתנקשות טראמפ שיחק גולף במועדון הגולף טראמפ אינטרנשיונל בווסט פאלם ביץ' שבפלורידה יחד עם חברו טייקון הנדל"ן, סטיבן ויטקוף. סוכני השירות החשאי אשר הסתובבו במגרש הגולף הבחינו באדם שמכוון רובה אשר היה ממוקם במרחק של 400 מטרים מהמקום. בשעה 13:31 סוכן של השירות החשאי ירה לעבר החשוד, אשר הפיל את נשקו ונמלט מהמקום ברכב. בעקבות כך סוכני השירות החשאי הוציאו מהמקום את דונלד טראמפ אשר לא נפגע. המתנקש לא הספיק לירות על טראמפ. עד שהיה במקום הספיק לצלם את הרכב של המתנקש, והדבר סייע לרשויות לאתר אותו בהמשך.

רות' נלכד בהמשך בכביש המהיר מס' 95 על ידי סגניו של השריף של מחוז מרטין. הרשויות מצאו ברכבו רובה בסגנון SKS, תחמושת וציוד הישרדות.

 המתנקש 
המתנקש היה ראיין וסלי רות', תושב הוואי בן 58 אשר היה בעל עסק לבניית סככות.

בעוד שבבחירות לנשיאות ארצות הברית בשנת 2016 רות' בחר בדונלד טראמפ, בהמשך הוא שינה את דעתו והביע חרטה על הצבעתו. הוא החל לבקר בגלוי את טראמפ, והביע, בין היתר, תמיכה בברני סנדרס, טולסי גבארד וניקי היילי. בשנת 2023 רות' פרסם ספר בו מתח ביקורת חריפה על טראמפ ועודד את ממשלת איראן "להרגיש חופשיה" להתנקש בחייו, וגם בחייו של כותב הספר עצמו, ראיין רות',  מפני שתמך בעבר בטראמפ.

רות' ניסה להצטרף לצבא אוקראינה בשנת 2022 בעקבות הפלישה הרוסית לאוקראינה, אך נדחה בשל גילו ומשום שהוא חסר ניסיון צבאי.

לרות' היו מעל ל-100 אישומים פליליים קודמים, בעיקר על עבירות קלות.

 חקירת ניסיון ההתנקשות 
הבולשת הפדרלית מובילה את חקירת האירוע, בשיתוף השירות החשאי של ארצות הברית ומשרד השריף של מחוז פאלם ביץ'. ה-FBI מתייחס לתקרית כאל ניסיון התנקשות.

זמן קצר לאחר התקרית, קשרו כוחות אכיפת החוק את לוחיות הרישוי של רכב השטח ששימש את רות' למשאית פורד משנת 2012 שדווחה כגנובה. העד שהבחין בחשוד הנמלט זיהה את רות' לאחר שנלקח למעצר. נתונים מהטלפון הנייד שלו הראו שהוא הגיע למגרש הגולף בשעה 01:59, שם המתין כ-12 שעות.

ב-12 בספטמבר, שלושה ימים בלבד לפני ניסיון ההתנקשות, החליף רות' הודעות וואטסאפ עם אנשי קומנדו בריטים מאפגניסטן על גיוס למלחמת רוסיה-אוקראינה. החשבון של רות' באפליקציה כלל מספר דיונים עם כוחות מיוחדים מאפגניסטן, כיצד להגיע לאוקראינה כדי להצטרף במלחמה. כל תכתובות הצ'אט בחשבון של רות' נבדקו בנובמבר 2024 על ידי האינדפנדנט וחברת החדשות לייטהאוס רפורטס.

ב-24 בספטמבר, מצאו סוכני FBI מסמכים שכללו רשימה בכתב יד של מקומות שבהם הנשיא לשעבר הופיע או היה צפוי להיות נוכח, מתוארכים מאוגוסט עד אוקטובר. הם גם גילו שהנתונים בשני הטלפונים הסלולריים שנמצאו ברכב השטח של רות' הראו שבמספר מקרים בין ה-18 באוגוסט ל-15 בספטמבר, רוט עקב אחר טראמפ ליד מגרש הגולף שלו ובסמוך לביתו במאר-א-לאגו.

 ראו גם 
 אלימות פוליטית בארצות הברית

 קישורים חיצוניים 

הערות שוליים

*
קטגוריה:דונלד טראמפ
קטגוריה:2024 בארצות הברית
קטגוריה:התנקשויות בנשיאי ארצות הברית
קטגוריה:ניסיונות התנקשות
קטגוריה:אלימות פוליטית בארצות הברית בשנות ה-2020